The Weekly Horoscope - Astrodienst Gastgebruiker u1358527680
25-apr-2017, 20:51 UT/GMT Nuwe hoof by Transnet Engineering | Netwerk24
Nuwe hoof by Transnet Engineering
Deur Francois Williams 11 September 2018 09:05
Transnet het Thoba Eric Majoka as waarnemende hoof van gevorderde vervaardiging by Transnet Engineering aangestel.
Transnet het skuiwe aangekondig te midde van ondersoeke oor tenderknoeiery. Foto: Bloomberg
Hy is in die plek van Thamsanqa Jiyane, wat verlede week geskors is. Jiyane was een van drie topbestuurders wat verlede maand aan die Transnet-direksie moes verduidelik waarom hulle nie geskors moet word nie hangende ondersoeke na beweerde onreëlmatighede met die lokomotieftender van R54 miljard in 2014.
Die Transnet-direksie het verlede week op ’n spesiale vergadering Jiyane se skriftelike betoog bespreek en besluit dit hou nie water nie, en dat sy voortgesette teenwoordigheid by Transnet verdere forensiese ondersoeke belemmer.
Majoka se aanstelling is sedert Maandag van krag. Hy was tot dusver afdelingsbestuurder vir instandhouding en dienste by Transnet Engineering.
Transnet Engineering doen instandhoudingswerk aan al Transnet se treine en vervaardig lokomotiewe en treinwaens.
Meer oor: Transnet | Eric Majoka | Thamsanqa Jiyane | Spoorweë | Staatskaping | Treine | Staatsondernemings
Molefe kap terug na Lucky Montana
Pravin ‘nie rassisties’ toe hy Transnet-hoë afdank
Nog geen nuus oor bonus vir Transnet-oues
Transnet skors 2, maar sê niks oor Gama